**KÚPNA ZMLUVA**

**(VZOR kúpnej zmluvy bude upravený podľa výzvy)**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**zmluva**“)

**Článok I.**

**Zmluvné strany**

**1. Predávajúci** *(doplní navrhovateľ)*

Obchodné meno: .............................................................

Sídlo: .............................................................

Štatutárny orgán: .............................................................

IČO: .............................................................

IČ DPH: .............................................................

Bankové spojenie: .............................................................

Číslo účtu: .............................................................

SWIFT: .............................................................

IBAN: .............................................................

Kontakt e-mail: .............................................................

Tel./fax.č.: .............................................................

Zápis v obch. registri: .............................................................

(ďalej len „**predávajúci**“)

**2. Kupujúci**

Názov organizácie: **Argi Academy**

Sídlo: Jedlíkova 3428/8, 010 15 Žilina

IČO: 52862623

Právna forma: Občianske združenie, odborová organizácia a organizácia zamestnávateľov

Registrácia: MV SR, reg. č. VVS/1-900/90-58108

Štatutárny orgán: Mgr. Martin Argaláš

Bankové spojenie: SK2283300000002102484009

Kontaktné údaje: martin.argalas2@gmail.com, 0908238650

Zástupca na rokovanie vo veciach právnych:

Zástupca na rokovanie vo veciach technických:

(ďalej len „**kupujúci**“)

(ďalej spoločne ako „**zmluvné strany**“)

**Článok II.**

**Predmet zmluvy**

2.1. Predmetom tejto zmluvy je záväzok predávajúceho dodať sortiment podrobne špecifikovaný v Prílohe č. 1 zmluvy a previesť vlastnícke právo k nemu na kupujúceho (ďalej len „**tovar**“) a záväzok kupujúceho tovar prevziať a zaplatiť za neho predávajúcemu kúpnu cenu (ďalej len „**predmet zmluvy**“ alebo „**predmet plnenia**“). Predmet zmluvy zahŕňa:

- dodanie predmetu zmluvy,

- dopravu,

- vynesenie na miesto konečného umiestnenia,

- zloženie a prípadná montáž zariadenia,

- odstránenie obalového materiálu z priestorov kupujúceho na základe jeho požiadavky a podľa podmienok uvedených v tejto zmluve,

- certifikáty od dodaného predmetu zmluvy,

- návod na obsluhu v slovenskom jazyku.

2.2. Predávajúci sa na základe tejto zmluvy a v rozsahu v nej vymedzenom zaväzuje dodať tovar v bezchybnom stave a v kvalite I. triedy a všetky s ním súvisiace plnenia v súlade s podrobnou špecifikáciou, ktorá je uvedená v Prílohe č. 1 tejto zmluvy.

2.3. Predávajúci prehlasuje, že je vlastníkom tovaru a je oprávnený s ním nakladať za účelom jeho predaja podľa tejto zmluvy.

**Článok III.**

**Dodacie podmienky**

3.1. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi na území Slovenskej republiky, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady a dokumentáciu, ktoré sa na dodaný tovar vzťahujú.

3.2. Predávajúci zabezpečí aj súvisiace služby spojené s dodaním tovaru na miesto dodania, s vyložením v mieste dodania, vynesením na miesto konečnej inštalácie, s odberom a ekologickou likvidáciou obalového materiálu.

3.3. Predávajúci je povinný tovar dodať a zložiť v lehote do 90 pracovných dní odo dňa účinnosti tejto zmluvy. Konkrétny termín dodania oznámi predávajúci kupujúcemu najmenej 2 pracovné dni vopred, a to písomne prostredníctvom emailu.

3.4. Miestom dodania je Bytčianska ulica, Žilina - Považský Chlmec. Kupujúci po oznámení termínu dodania v súlade s bodom 3.3. tejto zmluvy upresní predávajúcemu miesto dodania bez zbytočného odkladu po tom, čo mu bude oznámený konkrétny termín dodania, a to písomne formou emailu.

3.5. Dodanie tovaru bude dokladované podpisom zodpovednej osoby kupujúceho na príslušnom dodacom liste.

3.6. Po prevzatí tovaru predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru riadne tovar užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

3.7. Vlastnícke právo k dodanému tovaru prechádza na kupujúceho dňom jeho dodania a prevzatia, podpisom dodacieho listu vyhotoveného predávajúcim a zaplatením kúpnej ceny.

3.8. Nebezpečenstvo škody na tovare prechádza na kupujúceho splnením podmienok bodu 3.6. tohto článku zmluvy.

**Článok IV.**

**Kúpna cena a platobné podmienky**

4.1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a Vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, dohodou ako cena konečná, ako výsledok obchodnej verejnej súťaže, v súlade s ponukou, ktorú v rámci obchodnej verejnej súťaže predložil predávajúci, a je uvedená v Prílohe č. 1 k jednotlivým položkám tovaru - predmetu tejto zmluvy. Celková kúpna je ..........

4.2. V kúpnej cene sú zahrnuté všetky oprávnené náklady predávajúceho na dodanie tovaru na miesto určenia, dopravné náklady, poistenie prepravy, balné, colné poplatky, premiestnenia/vynesenia na miesto konečnej inštalácie, atesty a certifikáty od dodaných položiek a materiálov; záručné listy, všetky správy, skúšky, návod na obsluhu v slovenskom jazyku a pod.

4.3. Právo na zaplatenie kúpnej ceny vzniká predávajúcemu riadnym splnením jeho záväzkov uvedených v tejto zmluve a po prevzatí tovaru kupujúcim, na základe faktúry vystavenej predávajúcim. Kupujúci môže poskytnúť predávajúcemu zálohu na kúpnu cenu až do výšky 100%. Splatnosť faktúry na zaplatenie finančných záväzkov kupujúceho je 30 dní odo dňa doručenia faktúry kupujúcemu. Neoddeliteľnou súčasťou faktúry na zaplatenie kúpnej ceny bude dodací list potvrdený kupujúcim.

4.4. Predmet plnenia sa považuje za splnený dodaním, zložením - zmontovaním a odskúšaním základných funkcií predmetu plnenia, resp. jeho časti povereným zástupcom kupujúceho, ktorý prevzatie potvrdí svojím podpisom na preberacom protokole, resp. dodacom liste. Preberací protokol, resp. dodací list bude súčasťou predávajúcim následne vystavenej a kupujúcemu doručenej faktúry.

4.5. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

**Článok V.**

**Záručná doba a zodpovednosť za vady**

5.1. Záručná doba na tovar je 24 mesiacov od prevzatia tovaru kupujúcim, ak na záručnom liste alebo obale takého tovaru nie je vyznačená dlhšia doba podľa záručných podmienok výrobcu. Zmluvné strany sa dohodli, že záručná doba sa predlžuje o dobu odo dňa doručenia písomnej reklamácie vady predávajúcemu po dobu jej odstránenia a sprevádzkovania reklamovaného tovaru alebo jeho časti. Ak je reklamácia vybavená výmenou tovaru, začína plynúť nová záručná doba od začiatku.

5.2. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady, a to aj v prípadoch, ak je potrebné dodať náhradný diel. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.

5.3. Kupujúci sa zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.

5.4. Kupujúci je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za tovar bez vád.

5.5. Právo voľby uplatneného nároku podľa bodu 5.4. musí kupujúci uviesť v písomne uplatnenej reklamácii. V opačnom prípade má právo voľby predávajúci.

5.6. Postup pri reklamácii predmetu zmluvy sa ďalej riadi príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

**Článok VI.**

**Ostatné dojednania**

6.1. Predávajúci prehlasuje, že tovar nie je zaťažený právami tretích osôb.

6.2. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1 zmluvy.

6.3. Kupujúci je povinný:

a) prebrať bezchybný tovar v deň dodania podľa podmienok dojednaných v tejto zmluve,

b) riadne a včas zaplatiť kúpnu cenu dohodnutú v článku IV. tejto zmluvy.

6.4. Kupujúci má právo v prípade pochybností o kvalite ponúknutého tovaru vyžiadať, aby predávajúci zabezpečil preukázanie zhody ponúknutého tovaru s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody tovaru.

6.5. Kupujúci má právo, v prípade, že neuzavrie zmluvu o poskytnutí príspevku v rámci programu „Výstavba, rekonštrukcia a modernizácia športovej infraštruktúry“, od tejto zmluvy odstúpiť písomným oznámením doručeným druhej zmluvnej strane.

**Článok VII.**

**Zmluvné pokuty a úroky z omeškania**

7.1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania:

a) za omeškanie predávajúceho s dodaním tovaru podľa čl. III. tejto zmluvy je kupujúci oprávnený uplatniť zmluvnú pokutu vo výške 0,025 % z ceny tovaru za každý aj začatý deň omeškania,

b) za omeškanie predávajúceho s odstránením vady tovaru je kupujúci oprávnený uplatniť zmluvnú pokutu vo výške 0,025 % z ceny vadného tovaru za každý aj začatý deň omeškania,

c) za omeškanie kupujúceho so zaplatením kúpnej ceny je predávajúci oprávnený uplatniť zákonný úrok z omeškania ročne z nezaplatenej ceny odo dňa nasledujúceho po uplynutí lehoty splatnosti až do zaplatenia.

7.2. Zaplatením zmluvnej pokuty zo strany predávajúceho nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta. Predávajúci je však povinný zaplatiť škodu len vo výške prevyšujúci dohodnutý nárok na zmluvnú pokutu.

**Článok VIII.**

**Spoločné a záverečné ustanovenia**

8.1. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.

8.2. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.

8.3. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.

8.4. Táto zmluva nadobúda platnosť dňom podpisu obidvomi zmluvnými stranami a účinnosť uplynutím 30 dní od nadobudnutia účinnosti zmluvy o poskytnutí príspevku v rámci programu „Výstavba, rekonštrukcia a modernizácia športovej infraštruktúry“ uzatvorenej medzi kupujúcim ako prijímateľom a Fondom na podporu športu ako poskytovateľom.

8.5. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

8.6. Táto zmluva je vyhotovená v troch (3) rovnopisoch s platnosťou originálu, jeden (1) rovnopis zostane predávajúcemu a dva (2) rovnopisy zostanú kupujúcemu.

8.7. Zmluva má nasledujúce prílohy, ktoré tvoria jej neoddeliteľnú súčasť: Príloha č. 1 - Špecifikácia predmetu zmluvy

V \_\_\_\_\_\_\_\_\_\_\_, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_, dňa \_\_\_\_\_\_\_\_\_\_\_

......................................................... .........................................................

Za predávajúceho: Za kupujúceho: